b'\n_START_ARTICLE_\nPlayStation 3\n_START_SECTION_\nOsnovne lastnosti\n_START_PARAGRAPH_\nPlayStation 3 se od drugih konzol na trgu razlikuje po svoji zmogljivosti nad polno nestisnjeno 1080p HD rezolucijo brez po-procesnih filtrov, dolbi 7.1 Surround sound, predvajanju bluray vsebin, 8 jedernega Cell procesorja, Direkt(flicker) 3D tehnologije, bluetooth povezljivosti, vgrajenim wi-fi prejemnikom, ter zastojn uporaba spletnih storitev. Poleg tega ni prikraj\xc5\xa1anj osnovnih zmogljivostmi nad dvd, cd, mediji, ter je v zadnjih 3 letih platforma za najbol kriti\xc4\x8dno priznane ter grafi\xc4\x8dno najnaprednej\xc5\xa1e igre.\n_START_SECTION_\nUporaba v znanosti\n_START_PARAGRAPH_\n\xc5\xa0tevilne znanstvene ustanove uporabljajo konzolo PlayStation 3 za zahtevne matemati\xc4\x8dne izra\xc4\x8dune na ra\xc4\x8dun izredno zmogljivega procesorja STI CELL; konzola je zaradi mno\xc5\xbei\xc4\x8dne proizvodnje najcenej\xc5\xa1a naprava s tem procesorjem, dostopna za bistveno ni\xc5\xbejo ceno kot namenski ra\xc4\x8dunalniki podobnih zmogljivosti. Na konzolo je bilo namre\xc4\x8d mo\xc5\xbeno namestiti drug operacijski sistem (npr. Linux) in poganjati namensko programsko opremo; \xc5\xbee en PlayStation 3 lahko s \xc5\xa1estimi procesorskimi jedri in uporabo tehnik vzporedne obdelave podatkov bistveno pospe\xc5\xa1i izra\xc4\x8dune, \xc5\xa1e ve\xc4\x8d mo\xc5\xbenosti pa nudi povezovanje ve\xc4\x8d konzol v gru\xc4\x8do (cluster)._NEWLINE_Teoreti\xc4\x8dno zmogljivost procesorja pri uporabah v znanstvene namene omejujeta nestandardno izvajanje operacij s plavajo\xc4\x8do vejico in latenca pri prenosu podatkov zaradi virtualizacijske plasti ter razmeroma po\xc4\x8dasne mre\xc5\xbene kartice. Poleg tega je od osmih jeder, ki so v procesorju CELL, za izra\xc4\x8dune na voljo samo \xc5\xa1est. Kljub omejitvam je razmerje med zmogljivostjo in ceno pri konzoli PlayStation 3 bistveno bolj\xc5\xa1e od namenskih ra\xc4\x8dunalni\xc5\xa1kih sistemov in na njej izvajajo izra\xc4\x8dune razli\xc4\x8dne znanstvene ustanove. Najve\xc4\x8djo gru\xc4\x8do iz konzol so konec leta 2010 sestavili v laboratoriju vojnega letalstva ZDA; sistem 1760 PlayStationov 3 je bil v \xc4\x8dasu izgradnje po oceni 33. najmo\xc4\x8dnej\xc5\xa1i superra\xc4\x8dunalnik na svetu._NEWLINE_Aprila 2010 je Sony izdal posodobitev strojne kode (Firmware) konzole, s katero je bila ukinjena mo\xc5\xbenost namestitve drugega operacijskega sistema, sode\xc4\x8d po uradnih izjavah predstavnikov podjetja iz varnostnih razlogov. Na obstoje\xc4\x8de naprave, ki jih in\xc5\xa1titucije uporabljajo v znanstvene namene, odlo\xc4\x8ditev ne vpliva, nove konzole in tiste, ki so povezane na omre\xc5\xbeje PlayStation Network pa imajo posodobitev samodejno name\xc5\xa1\xc4\x8deno, zato niso ve\xc4\x8d uporabne, kar onemogo\xc4\x8da vzdr\xc5\xbeevanje sistemov in izgradnjo novih. Zato se uporaba PlayStation 3 v znanosti opu\xc5\xa1\xc4\x8da.'